hy hy hy hy hy hy hy hy hy hy hy hy hy hy hy hy hy de hy hy ceb hy en ko hy hy hy hy hy hy hy hy hy hy hy hy hy hy hy hy hy hy hy fr hy es es tr en en hy hy hy hy hy hy hy hy hy hy hy hy hy hy hy hy hy hy hy hy hy hy es es tr en en hy hy nb hy hy hy hy hy hy hy hy hy hy hy hy hy en en hy hy hy hy hy en en en
Օրեր առաջ Սահմանադրական դատարանը Մարդու իրավունքների պաշտպանի դիմումի հիման վրա քննվող գործով կասեցրեց մարդկանց և ԶԼՄ-ների կարծիքի արտահայտման և մամուլի ազատության սահմանափակումների գործողությունը։
Սահմանափակումների ուժի մեջ մտնելու օրերին՝ իրավապաշտպանները և խոսքի ազատությամբ զբաղվող կազմակերպությունները բարձրաձայնում էին՝ սահմանափակման պահանջները հստակ ձևակերպված չեն, ուստի տարընթերցումների տեղիք կարող է տալ։
«Մեծ հաշվով, այս կետը կասկածի տակ է դնում և լայն տարընթերցման հնարավորություն տալիս, ինչը կարող է կամայական լուծումների հանգեցնել։ Կարծում եմ, որ ռազմական դրության ժամանակ այն հրապարակումները, որոնք հեռացվել են, այս հիմքով են եղել և միշտ չէ, որ օբյեկտիվորեն համապատասխանել են արգելքին։
Այսինքն, ոստիկանությունը կարող էր իր ճաշակով, ոչ այնքան հիմնավորված պահանջել, որ հեռացվեն ոչ ցանկալի հրապարակումները։ Օրենքում շատ ընդհանրացված է այս ամենը և ցանկացած, իր մեջ վտանգ չպարունակող մոտեցում կարող է լուրջ պատասխանատվության հանգեցնել»,- Forrights-ի հետ զրույցում նշում է ԽԱՊԿ նախագահը։
Երևանի մամուլի ակումբի նախագահ Բորիս Նավասարդյանը հերթին նկատում է՝ ռազմական դրությունն ինքնին արդեն իսկ ենթադրում է որոշակի սահմանափակումներ, այդ թվում նաև լրատվամիջոցների նկատմամբ, սակայն այլ հարց է, թե որքանով է հիմնավորվում կոնկրետ օպերատիվ իրավիճակում այս խստացումներն ու սահմանափակումներ մտցնելը․
«Իշխանությունների կողմից հստակ չի ներկայացվել, թե ինչ ուսումնասիրությունների հիման վրա և ինչ սպառնալիքների հետևանքով են նրանք եկել այս սահմանափակումներին։ Իրենց հիմնավորումները մենք չենք տեսել, ինչը դժվարեցնում է գնահատել, թե որքանով են իրավաչափ և համաչափ կատարված խստացումները»,- մտահոգություն է հայտնում Նավասարդյանը։
ՀՀ ոստիկանությունը, մեր գրավոր հարցմանն ի պատասխան տեղեկացում է, որ ռազմական դրությունից ի վեր հայտնաբերվել է արգելված հրապարակումների 451 դեպք, որից 212-ը՝ լրատվական գործունեություն իրականացնողի կողմից․
«Հարուցված վարույթների արդյունքում 13 լրատվական կայք տուգանվել է 700 հազար ՀՀ դրամի չափով։ Նրանցից մեկը, հրապարակումը չհեռացնելու պատճառով, տուգանվել է  նաև հավելյալ 1 միլիոն 500 հազար դրամով»,- նշում է Ոստիկանության պետ, գնդապետ Մկրտչյանը։
ԵՄԱ նախագահի համար խնդրահարույց է նաև այս հանգամանքը․ թե որքանով է ճիշտ ոստիկանությանը վերապահել հետևելու և տուգանելու գործառույթը վստահելը․
«Տեղեկատվության տարածման հարցը բավականին լուրջ մասնագիտական գիտելիքներ են ենթադրում»։
Նշենք, որ ռազմական դրության գործողության ընթացքում սահմանված միջոցառումների և սահմանափակումների խախտման համար քրեական և վարչական պատասխանատվության միջոցներ նախատեսող օրենքում առանձին կետով նշվում է նաև հիշյալ սահմանափակումները խախտելու տուգանքները։
Մասնավորապես, օրենքի խախտումը լրատվական գործունեություն իրականացնողների կողմից առաջացնում է տուգանքի նշանակում՝ 700 հազարից 1 միլիոն դրամի չափով։
Վարչական տույժի նշանակումից հետո հրապարակումն անհապաղ չվերացնելու դեպքում լրատվական գործունեություն իրականացնողը կտուգանվի 1 միլիոնից 1 միլիոն 500 հազար դրամի չափով։ Վարչական տույժ նշանակելու օրվանից հետո կրկին կատարելու դեպքում լրատվական գործունեություն իրականացնողը կտուգանվի նախկինում նշանակված տուգանքի կրկնապատիկի չափով։
Վարչական տույժ նշանակելու օրվանից հետո կրկին կատարելու դեպքում լրատվական գործունեություն չիրականացնող անձը կտուգանվի նախկինում նշանակված տուգանքի կրկնապատիկի չափով
Այնինչ, Բորիս Նավասարդյանը կտրականապես դեմ է, որ լրատվամիջոցների նկատմամբ կիրառվի դրամական տուգանքներ, այն էլ՝ նման ահռելի չափերի․
«Պետք է լինեն զգուշացումներ, հերքման պահանջներ, եթե շարունակում է լրատվամիջոցը նույն կերպ աշխատել՝ ուղղակի կասեցնել կամ արգելափակել ԶԼՄ գործունեությունը։ Սա այն դեպքը չէ, երբ լրատվամիջոցին պետք է ֆինանսական մեխանիզմներով պատժել։ Ո՛չ վիրավորանք է, ո՛չ զրպարտություն, սա անվտանգության հետ կապված հարց է, և այստեղ ֆինանսական մեխանիզմները չպետք է աշխատեն»։
Նշենք, որ ՄԻՊ դիմումով վիճարկվող դրույթների սահմանադրականությունը դեռ պետք է քննարկվի դատարանի հիմնական նիստում, որը նշանակված է այս տարվա դեկտեմբերի 4-ին: Այդ որոշմամբ է նաև քննարկվելու Վարչական իրավախախտումների վերաբերյալ օրենսգրքի այն դրույթները, որոնք սահմանում են պատասխանատվություն ու տուգանքներ նշված արգելքները խախտելու համար:
Նախորդ նյութը«Ունենք տվյալներ մոտ 50-60 ռազմագերու մասով, որոնցից կեսի ինքնությունը դեռ անհայտ է»
Հաջորդ նյութըՀաստատվել է կորոնավիրուսով վարակման 1248 և մահվան 31 նոր դեպք
«Մենք երկու տարի է քարի հետ ենք խոսում»
Հայտնաբերվել է անհետ կորած համարվող զինծառայող, վիճակը բավարար է
21 օր հացադուլի մեջ․դատապարտյալը պահանջում է բուժում
Այս կայքն ստեղծվել է «Լրատվության այլընտրանքային ռեսուրսներ» ծրագրի շրջանակներում: Ծրագիրը հնարավոր է դարձել Ամերիկայի ժողովրդի աջակցությամբ` ԱՄՆ Միջազգային զարգացման գործակալության (ԱՄՆ ՄԶԳ) միջոցով: Կայքի բովանդակությունը միմիայն հեղինակներինն է և պարտադիր չէ, որ արտահայտի ԱՄՆ ՄԶԳ կամ ԱՄՆ կառավարության տեսակետները:
2022 © Journalists for Human Rights
Դատավոր Բորիս Բախշյանն արդարացվեց
ՄԻՊ-ը հանդիպել է ԵԽ Խոշտանգումների և անմարդկային կամ արժանապատվությունը նվաստացնող վերաբերմունքի...
Edit with Live CSS
Write CSS OR LESS and hit save. CTRL + SPACE for auto-complete.